Sådan bliver skoler og institutioner åbnet

Hvis tallene fortsat går i den rigtige retning, vil skoler og institutioner åbne for nogle børn den 15. april.

Det gælder som udgangspunkt for alle børn i vuggestuer og børnehaver og for elever i 0. til 5. klasse, mens de ældre elever fortsat skal blive hjemme.

Er enten børn eller voksne det mindste syge, skal de blive hjemme.

Det er op til de enkelte kommunalbestyrelser, der ud fra sundhedsmyndighedernes retningslinjer skal vurdere, om det er forsvarligt at åbne.